text: সিটেক ক্যারিয়ার ক্লাবের উদ্যোগে উত্তর আমেরিকায় ক্যারিয়ার ও উচ্চশিক্ষা বিষয়ক ওয়েবিনার - Bunon
  Home Campus News Bangladesh সিটেক ক্যারিয়ার ক্লাবের উদ্যোগে উত্তর আমেরিকায় ক্যারিয়ার ও উচ্চশিক্ষা বিষয়ক ওয়েবিনার
  গত ২৯ জানুয়ারি ২০২২ রাত ৮.৩০ টায় সিটেক ক্যারিয়ার ক্লাবের উদ‍্যোগে "Scopes of Higher Studies & Career Opportunities in North America" শীর্ষক ওয়েবিনার অনুষ্ঠিত হয়। উক্ত ওয়েবিনারে বক্তা হিসেবে উপস্থিত ছিলেন মার্কিন যুক্তরাষ্ট্র ও কানাডায় উচ্চ শিক্ষা সম্পন্নকারী ও উচ্চ শিক্ষায় অধ্যয়নরত টেক্সটাইল ইঞ্জিনিয়ারিং কলেজ, জোরারগঞ্জ, চট্টগ্রাম এর প্রাক্তন শিক্ষার্থীবৃন্দ।
  ভার্চুয়াল এই ওয়েবিনারে সিটেকের চলমান ব্যাচের শিক্ষার্থীদের পাশাপাশি অন্যান্য বিশ্ববিদ্যালয় ও টেক্সটাইল শিক্ষা প্রতিষ্ঠানের প্রায় তিন শতাধিক শিক্ষার্থী অংশগ্রহণ করেন। উক্ত ওয়েবিনারে সঞ্চালকের দায়িত্ব পালন করেন ক্যারিয়ার ক্লাবের জেনারেল সেক্রেটারি ১১তম ব্যাচের শিক্ষার্থী শাহজাহান সিরাজ।
  ওয়েবিনারে প্রধান অতিথি হিসেবে উপস্থিত ছিলেন টেক্সটাইল ইঞ্জিনিয়ারিং কলেজ জোরারগঞ্জ, চট্টগ্রামের অধ্যক্ষ জনাব ইঞ্জিঃ মোঃ আলী আজম রোকন। বিশেষ অতিথি হিসেবে উপস্থিত ছিলেন টেক্সটাইল ইঞ্জিনিয়ারিং কলেজ জোরারগঞ্জ, চট্টগ্রামের ২য় ব্যাচের শিক্ষার্থী ও উক্ত কলেজের প্রথম পি.এইচ.ডি ধারী শিক্ষার্থী জনাব ড. ফায়জুল কবির মাহিন। বর্তমানে তিনি নিটারে (NITER) সহকারী অধ্যাপক (টেক্সটাইল) হিসেবে কর্মরত আছেন। এছাড়াও অতিথি হিসেবে ছিলেন- সিটেক ৬ষ্ঠ ব্যাচের শিক্ষার্থী ও টেক্সাস টেক ইউনিভার্সিটিতে অধ্যয়নরত শিক্ষার্থী জনাব মো: জাকির হোসেন, সিটেক ৫ম ব্যাচ ও বর্তমানে সেন্ট্রাল মিশিগান ইউনিভার্সিটি'র শিক্ষার্থী জনাব ইফতেখারুল আলম, সিটেক ৪র্থ ব্যাচ ও বর্তমানে ইউনিভার্সিটি অফ জর্জিয়ায় অধ্যয়নরত জনাব অভিক কুমার ধর, সিটেক ৬ষ্ঠ ব্যাচের শিক্ষার্থী ও মিসিসিপি স্টেট ইউনিভার্সিটিতে অধ্যয়নরত জনাব অমিত তালুকদার, ৫ম ব্যাচের ও বর্তমানে ওয়েস্টার্ন ইলিনয়স ইউনিভার্সিটিতে অধ্যয়নরত জনাব আল মাসুদ, সিটেক ৭ম ব্যাচের শিক্ষার্থী ও সেন্ট্রাল মিশিগান ইউনিভার্সিটিতে অধ্যয়নরত জনাব ইমরান রিয়াদ, সিটেক ৫ম ব্যাচের শিক্ষার্থী ও ইউনিভার্সিটি অফ আলবার্তো, কানাডা উচ্চশিক্ষায় অধ্যয়নরত জনাব মোঃ সাইফুল হক ফয়সাল এবং ৪র্থ ব্যাচের শিক্ষার্থী ও ইউনিভার্সিটি অফ জর্জিয়া অধ্যয়নরত জনাব প্রতিম সিকদার।
  উদ্বোধনী বক্তব্যে সিটেক ক্যারিয়ার ক্লাবের প্রেসিডেন্ট নাজিম উদ্দিন বলেন, "উচ্চ শিক্ষায় অধ্যয়নরত অত্র প্রতিষ্ঠানের প্রাক্তন শিক্ষার্থীদের সাথে বর্তমান শিক্ষার্থীদের সম্পর্ক উন্নয়ন এবং নিয়মিত যোগাযোগ রক্ষার সুবিধার্থেই মূলত এ আয়োজন, যাতে করে আন্ডার গ্রেজুয়েট শিক্ষার্থীরা উচ্চ শিক্ষা বিষয়ক যেকোনো বিষয়ে উচ্চ শিক্ষায় অধ্যয়নরত প্রাক্তন শিক্ষার্থীদের থেকে পরামর্শ, সঠিক দিক-নির্দেশনা এবং সর্বোচ্চ সহযোগিতা পেতে পারে।"
  উক্ত সেমিনারে GRE, SOP, LOR, IELTS, প্রফেসর সার্চ, ইমেইলিং, উচ্চশিক্ষার আবেদন প্রক্রিয়াসহ বেশকিছু বিষয় নিয়ে অতিথিগণ আলোচনা করেন।
  দীর্ঘ তিন ঘন্টাব্যাপী আয়োজিত উক্ত ওয়েবিনারের সমাপনী অংশে প্রশ্নোত্তর পর্ব আয়োজন করার মাধ্যমে শিক্ষার্থীদের নানা অজানা বিষয়ে সঠিক দিক-নির্দেশনা দেয়া হয়। সমাপনী অংশে উপস্থিত শিক্ষকদের মধ্য থেকে সিটেক ক্যারিয়ার ক্লাবের মডারেটর এবং অত্র কলেজের প্রভাষক জনাব ইঞ্জিনিয়ার মোঃ সাইফুল ইসলাম এর বক্তব্যের মধ্য দিয়ে ওয়েবিনারটি সমাপ্তি ঘটে।
  ১৪তম ব্যাচ, সিটেক
  Previous articleচতুর্থ শিল্প বিপ্লবের চ্যালেঞ্জ উত্তরণ,দক্ষ প্রকৌশলী তৈরি করছে নিটার, প্রয়োজন সরকারি পৃষ্ঠপোষকতার